WAT vier 90 jaar met groot sukses – Lip 2016 Skip to content
Lip 2016 Menu
WAT vier 90 jaar met groot sukses
Published on March 17, 2016March 17, 2016 by dphansen24	Karin Hammond
Die 90ste verjaarsdag van die Woordeboek van die Afrikaanse Taal (WAT) is tydens die Woordfees met ŉ luisterryke konsert en ŉ drieledige gespreksreeks gevier.
FOTO: Walter Botha
Tydens dié konsert het Leon van Nierop, bekende skrywer en resensent, dele van die geskiedenis van Suid-Afrikaanse musiek met die gehoor gedeel.
Van Nierop se vertelling is afgewissel met verwerkings van liedjies soos Hoe ry die boere, Sonvanger en Lisa se Klavier. Sangers soos Chris Chameleon, Koos Kombuis, Louis Loock, Lize Beekman en Albert Frost het die gehoor om die beurt vermaak.
Melissa van der Spuy, regisseur van die konsert, sê musiek en taal is “met mekaar verbind soos ’n koeksister”.
Met die beplanning van die konsert het Van der Spuy ‘n kenner van Suid-Afrikaanse musiek-geskiedenis, dr. Schalk van der Merwe, genader om te besluit watter liedjies belang dra en opgevoer moet word.
Die WAT-gespreksreeks se bywoning was so goed dat sommige mense weggewys is. In een gesprek is die gehoor gevra om hul sitplekke vooraf te bespreek om te voorkom dat mense weggewys word.
Dr. Willem Botha, redakteur en uitvoerende direkteur van die WAT, sê dat hulle die Aanlyn Wat in Mei sal aanvul met 700 van die nuwe Afrikaanse woorde wat ontstaan het sedert 1951, toe die eerste deel van die WAT gepubliseer is.
Voorbeelde van hierdie woorde is app (en toep), banting, beurtkrag, blog, blogger, blues, bogge, bokswyn, breëband, emoji, emotikon, e-tol, gabba, geelkaart, rooikaart, haatspraak, hidrobreking en hommeltuig.
Botha sê hulle sal ook vanjaar ’n nuwe Etimologiewoordeboek van Afrikaans die lig laat sien.
As deel van sy verjaarsdagvieringe gaan die WAT ook op 9 April ’n partytjie in die Stellenbosch Universiteit (SU) Konservatorium hou met ‘n opvoering deur Zorada Temmingh en Elna van der Merwe.
Musikante by die WAT: A-Z musiekkonsert beantwoord die vraag, “Watter Afrikaanse frase uniek tot die taal staan vir jou uit?”
“‘Daar’s ’n drol in die drinkwater.’ Alliterasie, plat in voeling met die gees van Afrikaans en deesdae skynbaar meer gereeld van betrekking tot hedendaagse gebeure.”
– Chris Chameleon
“Ek gaan jou neuk.”
– Louis Loock
“Die son sal weer skyn.”
Categories Behind the scenes, Music, produksies, Uncategorized, WAT•Tags 90, afrikaans, verjaarsdag, WAT	Post navigation
Previous Classical music needs more supportNext The name is Kayamandi. Mr and Miss Kayamandi
Find us on social mediaView Stellenbosch Journalism’s profile on FacebookView @MatiesJournos’s profile on TwitterView woordfees_lip2016’s profile on Instagram	Recent Posts	Who is the real Jack Parow?